Byrettens beslutning om at afvise sag ophæves, og sagen hjemvises til fortsat behandling ved byretten
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 19. februar 2010 satte Østre Landsret retten i retsbygningen, Bredgade 59, Køben-

havn.

Som dommere fungerede landsdommerne K. Wiingaard, Jan Uffe Rasmussen og Jesper

Stage Thusholt (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

7. afd. kære nr. B-419-10:

3F Midtsjælland som mandatar for

Kærende, tidligere Sagsøger

(advokat Carsten Brix)

mod

Indkærede, tidligere Sagsøgte

(advokat Nikolaj Nikolajsen)

Ingen var mødt eller indkaldt.

Der fremlagdes kæreskrift af 28. januar 2010, hvorved advokat Carsten Brix på vegne

af kærende, 3F Midtsjælland som mandatar for Kærende, tidligere Sagsøger, har kæret

Holbæk Rets be-slutning af 11. januar 2010 (BS 2-1867/2009) om at afvise sagen i

medfør af retsplejelo-vens § 360, stk. 1, jf. § 353, dommerens fremsendelsesbrev af 4.

februar 2010, udskrift af retsbogen indeholdende den kærede afgørelse og telefax af 16.

februar 2010 fra advokat Carsten Brix.   



- 2 -

Indkærede, tidligere Sagsøgte, har ikke udtalt sig vedrørende kæremålet.   

Dommeren har ved sagens fremsendelse henholdt sig til den trufne afgørelse og oplyst

føl-gende:   

”…
Retsmødet var et forberedende møde, der blev afholdt i medfør af retsplejelo-vens
§ 353, og mødet blev afholdt som et telefonmøde, jfr. retsplejelovens § 353, stk.
6.   

Parternes advokater var indkaldt til at deltage i mødet ved rettens brev af 11.
december 2009, der indeholder oplysning om det telefonnummer og den kode,
der skal benyttes for at man kan deltage i mødet.   

I retsmødet deltog advokat Nikolaj Nikolajsen for sagsøgte, Kristelig Arbejds-
giverforening som mandatar for Indkærede, tidligere Sagsøgte. Advokat Carsten
Brix deltog ikke, og sagsøgeren var i øvrigt ikke repræsenteret af andre.   

Ved min anvendelse af det telefonnummer og den kode, der er angivet i ind-
kaldelsen kunne jeg deltage i mødet, og advokat Nikolaj Nikolajsen kunne uden
besvær også deltage. Efter anmodning fra advokat Nikolajsen blev sagen afvist i
medfør af retsplejelovens § 360, stk. 1, jfr. § 353.   

Indkaldelsen til retsmødet, der er sendt til parternes advokater, er identisk med
den standardindkaldelse, der benyttes i civile sager, hvor parterne er repræsen-
teret af advokater. Standardbrevet er udarbejdet af Domstolsstyrelsen og gene-
reres via retternes edb-systemer.   

Indkaldelsen indeholder ikke orientering om de retsvirkninger, der kan være
forbundet med undladelse af at deltage i mødet. Retsvirkningerne er indeholdt i
retsplejelovens regler, som advokaterne formodes at være bekendt med.   

Indkaldelser af parter, der ikke er repræsenteret af advokater indeholder i mod-
sætning hertil en vejledning om udeblivelsesvirkningerne.   

Udskrift af retsbogen er sendt til parternes advokater med rettens brev af 26.
januar 2010.
…”

3F Midtsjælland som mandatar for Kærende, tidligere Sagsøger har nedlagt påstand

om, at sagens forberedelse genoptages.   

Til støtte for påstanden er det gjort gældende, at 3F Midtsjælland som mandatar for

Kærende, tidligere Sagsøger ikke er udeblevet fra retsmødet den 11. januar 2010, og at

udeblivelses-virkning ikke er angivet i rettens indkaldelse til telefonmødet. I forhold til

kærefristen er



- 3 -

der henvist til, at rettens afgørelse først blev modtaget den 27. januar 2010, og at fristen

derfor skal beregnes fra dette tidspunkt.   

De modtagne bilag var til stede.

Efter votering afsagdes sålydende

k e n d e l s e :

Retsplejelovens § 360 blev ændret ved lov nr. 538 af 8. juni 2006. Af de specielle be-

mærkninger til bestemmelsen, jf. lovforslag nr. L 168 af 1. marts 2006

(Folketingstidende 2005-06, tillæg A, side 5385) fremgår blandt andet:   

”Stk. 1-4 svarer med redaktionelle ændringer, herunder som følge af de foreslå-
ede nye regler om sagens forberedelse, til de gældende regler i § 360, stk. 1-4,
bortset fra stk. 3, 2. pkt., om udfærdigelse af dom ved påtegning på stævnin-gen,
som ikke foreslås videreført.   
…”

Den forud for lovændringen gældende § 360 stillede efter ordlyden ikke krav om, at

udeblivelsesvirkning i forbindelse med et særligt forberedende retsmøde kun skulle

kunne indtræde, hvis dette var tilkendegivet på forhånd. Det var dog antaget i

retspraksis, at tilkendegivelse var nødvendig.   

Efter forarbejderne til den nugældende formulering af retsplejelovens § 360 er der ikke

tilstrækkeligt grundlag for at antage, at man har ønsket at tage afstand fra den hidtidige

retspraksis.   

Da det i indkaldelsen ikke var oplyst, at manglende deltagelse i telefonmødet kunne

med-føre udeblivelsesvirkning, findes der ikke at have været grundlag for at afvise

sagen i med-før af retsplejelovens § 360, stk. 1, jf. § 353, hvorfor

b e s t e m m e s :

Byrettens beslutning ophæves, og sagen hjemvises til fortsat behandling ved byretten.   



- 4 -

Spørgsmålet om omkostninger i forbindelse med kæremålet afgøres af byretten i forbin-

delse med sagens afslutning.

Kæreafgiften tilbagebetales.

Retten hævet.